Kas elu tekkis juhuslikult või planeeritult?
Kas Jumala olemasolu saab teaduslikult tõestada?
Endine ateist Pekka Reinikainen töötas 35 aastat arstina,
nüüd viib ta meid teekonnale neid asju uurima.
KAS JUMAL ON OLEMAS?
Paljud ateistid eitavad innukalt Jeesuse olemasolu.
Varem oli tavaline väita, et Jeesus on müütiline muinasjututegelane,
keda pole kunagi olemas olnud.
Tänapäeval on olukord ses suhtes muutunud:
Keegi ei eita enam, et Jeesus 2000 aastat tagasi elas.
Jeesus on sama ajalooline nagu Julius Caesar või Aleksander Suur.
Keegi ei kahtle, et Aleksander Suur või Julius Caesar olid olemas,
kuigi dokumente on nende kohta palju vähem, kui Jeesuse kohta.
Jeesuse ajaloolisuse eitamine on toonud suuri probleeme neile,
kes on kogemata midagi selle suunalist väitnud
ja selle tagajärjed on olnud halvad.
Jeesuse ajaloolisuse idee põhineb hulgal kirjalikel allikatel.
On tähtis mõista, et see põhineb kirjalikel allikatel
ja neid allikaid leidub nii Piiblis kui ka väljaspool Piiblit.
Osa allikaist koondati alles sadu aastaid hiljem Uueks Testamendiks.
Seega pole alust öelda, et Jeesuse olemasolu tõendina
tuleks kasutada vaid Uuest Testamendist väljaspoole jäävaid allikaid -
see oleks ajaloomeetodina meeletu.
Seda rõhutab William Lane Craig selgelt oma raamatus "On Guard".
Väljaspool Uut Testamenti pole ajalooliselt veenvaid allikaid,
mis seaksid evangeeliumites toodud loo Jeesusest kahtluse alla.
Ükski tänapäeva uurija ei pea evangeeliumeid valeks
või mingi salaliidu sepitsuseks.
Evangeeliumid kirjutati üles esimese,
neile sündmustele järgneva sugupõlve ajal, mil pealtnägijad olid veel elus.
Legendidest ei saa seega kõnelda.
Kirja on pandud pealtnägijate kirjeldused,
mis muudab need eriti usaldusväärseteks.
Lisaks on olemas arsti hinnang asjade käigu kohta.
Luukas oli arst, kes kirjutas juudi ühiskonnast välja jäävale maailmale
ja täpse ning õppinud mehena dokumenteeris ta hoolikalt
oma kirjutisi ning nende taustu.
Tsiteerin Luuka Evangeeliumi algust (Luuka 1:1-4):
"Juba mitmed on võtnud kätte koostada jutustus neist asjuist,
mis meie seas on aset leidnud,
nõnda nagu seda on meile edasi andnud need,
kes ise algusest peale on seda oma silmaga näinud
ja on saanud sõna sulasteks,
seepärast on mullegi tundunud õige pärast kõigega algusest peale tutvumist,
kirjutada sinu jaoks, üliauline Teofius, järgemööda kõik üles,
et sa võiksid õppida tundma sulle õpetatud asjade usaldusväärsust".
Siin tuleks tähelepanu pöörata järgnevatele tõsiasjadele.
Esiteks on jutustanud seda lugu paljud: meil on neli evangeeliumi,
mis on lohutaval moel erinevad - see kinnitab nende ehtsust.
Muretsemiseks oleks põhjust, kui kõikides evangeeliumites
oleks sõna-sõnalt sama tekst või sama tüüpi dokumentatsioon.
Sageli on kritiseeritud seda,
et evangeeliumite sisu erineb üksteisest veidi,
kuid just nimelt see seik kinnitab nende ehtsust - seda on oluline mõista.
Luukas nendib evangeeliumitele viidates,
et paljud meie seast (talle tuntud isikute seast)
on seda lugu jutustanud ja kasutab väljendit "on aset leidnud"
Ta kirjutab, et paljud isikud on need sündmused tõeks tunnistanud.
Kirjutatakse ka nendest, kes on seda oma silmaga näinud,
seega mitmete pealtnägijate poolt dokumenteeritud -
see on väga märkimisväärne lause.
Tegu polnud järelikult legendiga, vaid sündmustega,
mida on oma silmaga nähtud ja mis hästi tuntud.
Ja see pole veel kõik.
Luukas on püüdnud kirjeldada neid asju alles seejärel,
kui ta oli kõike täpselt algusest peale uurinud.
Eriti oluline: arst Luukas uuris kõike täpselt algusest peale
ja otsustas seejärel kirjutada need järgemööda "sinu jaoks"
ehk kõrgeaulisele Teofilusele, et too isik, Teofilus, keda Piibel mainib,
õpiks tundma... Mida õpiks tundma?
Seda kui kindlad on need asjad, mida talle oli õpetatud.
Sellist dokumentatsiooni lugedes avastad,
et see on tõepoolest põhjaliku uurimistöö tulemus.
See on omaaegse õppinud arsti Luukase kirjeldatud ja kirjutatud kogu maailmale,
ka meile, teadmiseks, et me võime neid lugusid usaldada.
Ja ma kordan veel:
seik, et neli evangeeliumit erinevad veidi oma järjestuse ja sisu poolest,
vaid kinnitab nende ehtsust.
Ka ajaloolased on üksmeelsed, et juudi ülempreestrid ja kirjatundjad
mõistsid Jeesuse süüdi jumalateotuses
ja Jeesus suri Rooma sõdurite poolt risti lööduna.
Pole kahtluse varjugi, et need sündmused on ajaloolised.
Tähtis on veel rõhutada ja meelde tuletada,
et need sündmused on paremini dokumenteeritud ja kindlamad
kui näiteks Julius Caesari või Aleksander Suure olemasolu.
Üksmeel valitseb selles, et juudi ülempreestrid ja kirjatundjad
mõistsid Jeesuse süüdi - milles? - jumalateotuses
ja Jeesus suri Rooma sõdurite poolt risti lööduna.
See on väga hästi dokumenteeritud muudeski allikates peale nende,
millest Uus Testament on kokku pandud.
Vanas Testamendiski on sadu viiteid Messiale,
kelle tulekut ennustati juba tuhandeid aastaid enne noid sündmusi,
muuhulgas Psalmis 22:17-19, kus, leidub selge viide Messiale:
"Nad uuristavad mu käsi ja jalgu ja heidavad liisku mu kuuele."
Päris hämmastav, kui täpselt on tuleviku sündmusi juba psalmis
ette kuulutatud ja kirja pandud.
Jesaja raamatu 53. peatükis on samalaadne kannatuse ettekuulutus.
Tähtis on tõdeda, et juudid, kes muidu loevad Vana Testamenti,
mis ongi nende piibel, hüppavad Jesaja 53.ptk-st üldiselt üle,
sest see on vapustavalt võimas prohvetikuulutus sellest,
mis Jumala pojaga juhtus.
Sellega seoses on hea meenutada, et on olemas suurepärane raamatusari
viidetest Messiale Vanas Testamendis.
Praost Risto Santala on kirjutanud erakordsed raamatud
"Ristiusu juured I ja II", mis on tõlgitud paljudesse keeltesse
ja kus leidub sadu selgeid prohvetikuulutusi ja viiteid Messiale
Vanas Testamendis.
Soovitan neist asjust huvitatuile, et nad hangiks ja loeks
praost Risto Santala "Ristiusu juured I - II",
sest vähemalt mulle avasid need tohutult Piibli prohvetlikku usutavust,
et juba enne Kolgata sündmusi räägiti neist asjust selgelt
ja et ka Messias Jeesusele viidatakse väga selgelt -
see läbib punase niidina kogu Piiblit.
Modernsed liberaalsed teoloogid püüavad igati seda kõike vähendada
ja paljud ülikoolide teoloogid kuulutavad oma suure autoriteediga,
just nagu Vanas Testamendis poleks ühtki viidet Messiale.
Aga kui lugeda Risto Santala raamatuid "Ristiusu juured",
võib mõista, et Jeesus Kristus läbib punase niidina kogu Piiblit,
läbides kogu Piibli alates loomis- ja pattulangemislugudest.
Jeesus on olnud ajalooline kuju, selles ei ole kahtluski.
Tõlge: Anne Tamberg